Rudy Winkler

Rudy Winkler (født 1994) er en amerikansk friidrettsutøver som konkurrerer i sleggekast. Han er tre ganger USA-mester i sleggekast, og i juni 2021 satte han amerikansk rekord med 82,71 meter.

 Idrettskarriere 
Winkler vant USAs World Youth Trials i 2011, og deltok dermed i Ungdoms-VM i friidrett 2011, der han kom på niendeplass i sleggekast. Året etter vant han sleggekast under Junior-USA-mesterskapet i friidrett 2012, og han kom på ellevteplass under Junior-VM i friidrett 2012. Han vant på nytt sleggekast under Junior-USA-mesterskapet i friidrett 2013, og ble tatt ut til å delta i Panamerikansk U20-mesterskap i friidrett 2013, der han kom på andreplass, bak Diego del Real fra Mexico.World Athletics - Rudy Winkler - Results, besøkt 22. juni 2021. 

Han kom på åttendeplass i sleggekast under NCAA-mesterskapet i friidrett 2015, og under USA-mesterskapet i friidrett 2015 kom han på ellevteplass. I 2016 kom han på andreplass i NCAA-mesterskapet utendørs, og han forbedret sin personlige rekord med nesten fire meter, til 76,76 meter, da han vant USA-mesterskapet i friidrett 2016 (U.S. Olympic Trials). Han ble dermed tatt ut til å representere USA under Sommer-OL 2016 i Rio de Janeiro, der han ble utslått i kvalifiseringen i slegge. Han deltok også i NACAC-mesterskapet i friidrett (U23) 2016, der han fikk sølv i sleggekast.

I 2017 kom han på fjerdeplass i vektkast under NCAA-mesterskapet innendørs, og han vant sleggekast under NCAA-mesterskapet utendørs. Under USA-mesterskapet i friidrett 2017 kom han på fjerdeplass, og han deltok i VM i friidrett 2017, der han ble slått ut i kvalifiseringen med 31. beste resultat. Han vant USA-mesterskapet i friidrett 2018, og samme år kom han på fjerdeplass i Verdenscupen i friidrett 2018 og NACAC-mesterskapet i friidrett 2018. 

Winkler kom på niendeplass i vektkast under USA-mesterskapet i friidrett innendørs 2019, og han fikk sølv i sleggekast under USA-mesterskapet i friidrett 2019. Han deltok i Panamerikanske leker 2019, og kom der på åtteplass i sleggekast. Han representerte USA under The Match Europe v USA, og kom der på fjerdeplass i sleggekast, og han kom på ellevteplass under VM i friidrett 2019. 

Han satte områderekord for Amerika under USA-mesterskapet i friidrett 2021 (U.S. Olympic Trials), med 82,71 meter. Han vant med det sin tredje nasjonale tittel i sleggekast, og kvalifiserte seg også til Sommer-OL 2020, som blir arrangert i Japan i 2021. 

 Referanser 

 Eksterne lenker 


Kategori:Sleggekastere fra USA
Kategori:Bronsemedaljevinnere for USA under de panamerikanske leker i friidrett
Kategori:USA-mestere i friidrett
Kategori:Alumni fra Cornell University
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett 2017
Kategori:Deltakere for USA under VM i friidrett 2019
Kategori:Friidrettsutøvere under Panamerikanske leker 2019
Kategori:Deltakere for USA under Panamerikanske leker 2019
Kategori:Deltakere for USA under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for USA under VM i friidrett 2022
Kategori:Deltakere for USA under VM i friidrett 2023
Kategori:Friidrettsutøvere under Panamerikanske leker 2023
Kategori:Deltakere for USA under Panamerikanske leker 2023
Kategori:Medaljevinnere under Panamerikanske leker 2023
Kategori:Deltakere for USA under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for USA under VM i friidrett 2025